Presidenti afgan në Uashington këtë javë
Çështja kryesore e bisedimeve, siguria në Afganistan pas tërheqjes së trupave amerikane në vitin 2014
Presidenti i Afganistanit, Hamid Karzai vjen këtë javë në Uashington për bisedime me Presidentin Barack Obama lidhur me të ardhmen e marrëdhënieve dypalëshe pas tërheqjes së forcave amerikane në fund të vitit të ardhshëm. Presidenti Karzai u takua me Sekretarin amerikan të Mbrojtes, Leon Panetta muajin e kaluar, ndërkohë që bisedimet e kësaj jave pritet të përqëndrohen në marrëdhëniet amerikano-afgane pas tërheqjes më 2014 të shumicës së 60 mijë trupave që aktualisht ndodhen në Afganistan. Zëdhënësja e Departamentit të Shtetit, Victoria Nuland. Luftëtarët talibanë vazhdojnë të minojnë sigurinë në Afganistan dhe kanë ende nën kontroll pjesë të mëdha të vendit, veçanërisht përgjatë kufirit me Pakistan. Analistja e Institutit Cato, Malou Innocent thotë se mandati i dytë i Presidentit Obama është një mundësi për të ndryshuar qëndrimin amerikan ndaj Afganistanit. Afganistani dhe Pakistani po bashkëpunojnë mbi lirimin e disa të burgosurve talibanë, në kuadër të përpjekjeve për të tërhequr elementë më të moderuar të këtij grupi. Zëdhënësi i qeverisë afgane, Aimal Faizi. Zëdhënësja e Departmamentit të Shtetit Nuland thotë se ky është një fillim i mirë. Profesori i Institutit për Lindjen e Mesme, Marvin Weinbaum thotë se po bëhen përpjekje më të mëdha për pajtimin mes dy vendeve, pas më shumë se një dekade luftimesh. Administrata e presidentit Obama thotë se "një prani sigurie" në Afganistan do të vazhdojë edhe përtej vitit 2014, përfshirë trejnimin dhe mbështetjen e operacioneve kundër terrorizmit.